
ŠAKIŲ RAJONO SAVIVALDYBĖS MERAS


POTVARKIS
DĖL ŠAKIŲ RAJONO SAVIVALDYBĖS BIUDŽETINIŲ IR VIEŠŲJŲ ĮSTAIGŲ VADOVŲ KOMANDIRUOČIŲ IR ATOSTOGŲ SUTEIKIMO TVARKOS APRAŠO PATVIRTINIMO

2018 m. balandžio   d. Nr. MT-
Šakiai


[bookmark: _GoBack]Vadovaudamasis Lietuvos Respublikos vietos savivaldos įstatymo 20 straipsnio 2 dalies 16 ir 17 punktais, 4 dalimi, Tarnybinių komandiruočių išlaidų apmokėjimo biudžetinėse įstaigose taisyklėmis, patvirtintomis Lietuvos Respublikos Vyriausybės 2004 m. balandžio 29 d. nutarimu Nr. 526 „Dėl dienpinigių ir kitų tarnybinių komandiruočių išlaidų apmokėjimo“:
1. T v i r t i n u Šakių rajono savivaldybės biudžetinių ir viešųjų įstaigų vadovų komandiruočių ir atostogų suteikimo tvarkos aprašą (pridedama). 
2. P a v e d u rajono savivaldybės administracijos Teisės, personalo ir civilinės metrikacijos skyriaus vyriausiajai specialistei Aušrai Bajerčiūtei su šiuo potvarkiu supažindinti Šakių rajono savivaldybės biudžetinių ir viešųjų įstaigų vadovus. 
Šis potvarkis per vieną mėnesį nuo potvarkio įteikimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administracinio teismo Kauno rūmams adresu: A. Mickevičiaus g. 8A, Kaunas.
								
Savivaldybės meras								Edgaras Pilypaitis








Parengė 
Teisės, personalo ir civilinės metrikacijos skyriaus
vyriausioji specialistė

Aušra Bajerčiūtė
2018-04-13            


PATVIRTINTA
Šakių rajono savivaldybės 
mero 2018 m. balandžio  d. 
potvarkiu Nr. MT-


ŠAKIŲ RAJONO SAVIVALDYBĖS BIUDŽETINIŲ IR VIEŠŲJŲ ĮSTAIGŲ VADOVŲ KOMANDIRUOČIŲ IR ATOSTOGŲ SUTEIKIMO TVARKOS APRAŠAS

I SKYRIUS
BENDROSIOS NUOSTATOS

1. Šakių rajono savivaldybės biudžetinių ir viešųjų įstaigų vadovų (toliau – vadovai) komandiruočių ir atostogų suteikimo tvarkos aprašas (toliau – aprašas) reglamentuoja kasmetinių ir tikslinių atostogų suteikimą bei vadovų siuntimą į tarnybines komandiruotes Lietuvos Respublikoje ir užsienyje.
2. Kiekvienas vadovas privalo laikytis šio tvarkos aprašo.

II SKYRIUS
ATOSTOGŲ SUTEIKIMO TVARKA

3. Atostogos vadovams suteikiamos pagal atostogų eilę (grafiką).
4. Atostogų eilės (grafiko) sudarymas:
4.1. kasmet iki balandžio 20 d. vadovai pateikia Šakių rajono savivaldybės administracijos Teisės, personalo ir civilinės metrikacijos skyriui atostogų grafikus;
4.2. atostogų eilė (grafikas) patvirtinama iki gegužės 1 d.
5. Jei grafikas nepatvirtintas arba vadovai pageidauja išeiti kasmetinių atostogų ne pagal eilėje (grafike) numatytą tvarką, vadovai turi prieš 5 kalendorines dienas pateikti Šakių rajono savivaldybės merui (toliau – Meras) prašymą, kuriame turi būti nurodytas pageidaujamų kasmetinių atostogų laikotarpis. Kartu su prašymu pateikiamas vadovą pavaduosiančio darbuotojo sutikimas.
6. Prašymai dėl kasmetinių atostogų perkėlimo ar pratęsimo pagal Lietuvos Respublikos darbo kodekso 129 straipsnį pateikiami Merui.
7. Vadovai, pageidaujantys gauti tikslines atostogas, pateikia Merui prašymą, kuriame turi būti nurodyta pageidaujamų tikslinių atostogų tikslas, atostogų laikotarpis bei vadovą pavaduosiantis darbuotojas. Prie prašymo turi būti pateikti jį pagrindžiantys dokumentai bei vadovą pavaduosiančio darbuotojo sutikimas.
8. Vadovų prašymai gauti visų rūšių atostogas turi būti raštu suderinti su įstaigą kuruojančio Šakių rajono savivaldybės administracijos skyriaus vedėju.


III SKYRIUS
SIUNTIMO Į KOMANDIRUOTES TVARKA

9. Vadovai, pageidaujantys vykti į komandiruotę, pateikia Merui prašymą ir dokumentus, pagrindžiančius komandiruotės tikslą bei kitas aplinkybes ne vėliau kaip likus 5 kalendorinėms dienoms iki išvykimo į komandiruotę. Kartu su prašymu pateikiamas vadovą pavaduosiančio darbuotojo sutikimas.
10. Vadovų prašymai dėl komandiruočių turi būti raštu suderinti su įstaigą kuruojančio Šakių rajono savivaldybės administracijos skyriaus vedėju.
11. Vadovų siuntimas į komandiruotę vienai darbo dienai (išskyrus kai dėl objektyvių aplinkybių komandiruotė turi vykti poilsio ir (ar) švenčių dienomis) Lietuvos Respublikos teritorijoje įforminamas Mero rezoliucija, patvirtinančia, kad įstaigos vadovo prašymas išvykti iš nuolatinės darbo vietos suderintas. Dokumentų valdymo sistemoje (toliau – DVS) prašymas užregistruojamas su įstaigą kuruojančio Šakių rajono savivaldybės administracijos skyriaus vedėjo viza, tada nukreipiamas Mero suderinimui. Suderintas prašymas yra nukreipiamas Teisės, personalo ir civilinės metrikacijos skyriaus atsakingam vyriausiajam specialistui, kuris prašymą su Mero rezoliucija, patvirtinančia, kad įstaigos vadovo prašymas išvykti iš nuolatinės darbo vietos suderintas, siunčia įstaigai iš DVS el. paštu. 
12. Siuntimas į tarnybinę komandiruotę ilgiau nei vienai darbo dienai bei siuntimas į tarnybinę komandiruotę į užsienio valstybes įforminamas Mero potvarkiu. 

IV SKYRIUS
BAIGIAMOSIOS NUOSTATOS

13. Šis aprašas gali būti keičiamas Mero potvarkiu.

